

PARLAMENTUL ROMÂNIEI

CAMERA DEPUTAŢILOR

	Comisia pentru MEDIU şi echilibru ecologic

Bucureşti, 03.04.2018
                                                                                        Nr.4c-27/157  


AVIZ

asupra proiectului de Lege privind aprobarea Ordonanţei de urgenţã a Guvernului nr.112/2017 pentru modificarea şi completarea Ordonanţei de urgenţă nr.57/2016 privind reglementarea unor măsuri în vederea conformării statului la unele obligaţii de mediu din sarcina operatorilor economici din industria extractivă, aflaţi sub autoritatea Ministerului Economiei
În conformitate cu prevederile art.95 și 115 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a fost sesizată spre dezbatere şi avizare cu proiectul de Lege privind aprobarea Ordonanţei de urgenţã a Guvernului nr.112/2017 pentru modificarea şi completarea Ordonanţei de urgenţă nr.57/2016 privind reglementarea unor măsuri în vederea conformării statului la unele obligaţii de mediu din sarcina operatorilor economici din industria extractivă, aflaţi sub autoritatea Ministerului Economiei, trimis cu adresa nr.PL-x.130/2018 din 19 martie 2018 și înregistrat cu nr.4c-27/157/20 martie 2018.
Senatul, în calitate de primă Cameră sesizată, a adoptat proiectul de Lege în şedinţa din 14 martie 2018. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră  decizională. 

Potrivit prevederilor art.61 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a dezbătut proiectul de Lege în şedinţa din data de 27 martie 2018.

În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de Lege privind aprobarea Ordonanţei de urgenţã a Guvernului nr.112/2017 pentru modificarea şi completarea Ordonanţei de urgenţă nr.57/2016 privind reglementarea unor măsuri în vederea conformării statului la unele obligaţii de mediu din sarcina operatorilor economici din industria extractivă, aflaţi sub autoritatea Ministerului Economiei.

